CELEX: C2006/190/48
Language: lt
Date: 2006-08-12 00:00:00
Title: Byla T-163/06 2006 m. birželio 28 d. pareikštas ieškinys byloje BA.LA. di Lanciotti V.& C. S.A.S. ir kt. prieš Komisiją

12.8.2006   
            
            
               LT
            
            
               Europos Sąjungos oficialusis leidinys
            
            
               C 190/26
            
         2006 m. birželio 28 d. pareikštas ieškinys byloje BA.LA. di Lanciotti V.& C. S.A.S. ir kt. prieš Komisiją
   
   (Byla T-163/06)
   (2006/C 190/48)
   Proceso kalba: italų
   Šalys
   
      Ieškovė: BA.LA. di Lanciotti V.& C. S.A.S. ir kiti, atstovaujama advokatų P. M. Tabellini, G. Celona, E. Bidoggia ir E. M. Tabellini
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Pirmiausia pripažinti, kad ieškinys yra priimtinas visų ieškovių atžvilgiu.
            
         
               —
            
            
               Iš esmės panaikinti 2006 m. kovo 23 d. Komisijos reglamento EB Nr. 553/2006, nustatančio laikinąjį antidempingo muitą Kinijos Liaudies Respublikos ir Vietnamo kilmės tam tikros avalynės su batviršiais iš odos importui, 1 straipsnio 1 dalį ir 2 dalies b punktą bei 28–31 ir 250–252 konstatuojamąsias dalis, taip pat visas kitas krizės ar su ja susijusias priemones, kiek tai susiję su „vaikiškos avalynės“ apibrėžimu, netaikant šiai avalynei antidempingo muito.
            
         
               —
            
            
               Priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovės šioje byloje visos gamina tik arba daugiausia vaikišką avalynę. Teritoriniu atžvilgiu jos yra taip susitelkusios, kad sudaro „distreto calzaturifico“ (avalynės pramoninė zona) Fermo ir Macerata provincijose.
   Grįsdamos savo pretenzijas ieškovės nurodo:
   
               —
            
            
               Įgaliojimų viršijimą tiek, kiek atsakovė pasinaudojo baziniame reglamente nustatyta ir griežtai reglamentuojama procedūra vykdydama tarptautinį susitarimą, siekdama daugiau ar mažiau socialinių tikslų (250–252 konstatuojamosios dalys), kurie reikalauja neįtraukti didelės dalies ne panašių, bet identiškų produktų į Bendrijos pramonės apibrėžimą.
            
         
               —
            
            
               Akivaizdžias fakto klaidas dėl avalynės, kurios vidpadžių ilgis yra mažesnis nei 24 cm priskyrimo vaikiškai avalynei, dėl vaikiškos avalynės fizinių ir techninių savybių, dėl atitinkamo sektoriaus apibrėžimo, dėl tariamos finansinės žalos šeimoms ir dėl vaikiškos avalynės pramonės realiai patirtos žalos.
            
         
               —
            
            
               Prekių muitinės nomenklatūros, nustatytos Tarptautinėje konvencijoje, perkeltoje 1987 m. balandžio 7 d. Tarybos sprendimu, pažeidimą tiek, kiek ginčijamame reglamente, atsižvelgiant į vidpadžio dydį, viena avalynės rūšis atskiriama nuo kitos.
            
         Galiausiai ieškovės nurodo vienodo požiūrio ir diskriminacijos draudimo principų pažeidimus.